Akademický senát

29.02.2016

**Návrh na zmenu účelu použitia finančných prostriedkov z účtu z predaja majetku vyčlenených pre FA STU**

Predkladá: **prof. Ing. Robert Redhammer, PhD.**

 rektor

Vypracoval: **Ing. Dušan Faktor, PhD.**

 kvestor

 **Ing. Oľga Matúšková**

 vedúca EÚ

Zdôvodnenie: Úhrada faktúr za výmenu okien na FA

Návrh uznesenia: Akademický senát STU schavľuje návrh na zmenu účelu použitia prostriedkov z účtu predaja majetku vyčlenených pre FA STU podľa predloženého materiálu

 a) bez pripomienok

 b) s pripomienkami.

# Akademický senát STU schválil v rokoch 2009 a 2010 finančné prostriedky z účtu z predaja majetku STU pre jednotlivé fakulty a súčasti nasledovne:

# uznesením č. 14.4/2009 zo dňa 25.5.2009 po 665 000 EUR pre každú fakultu ako návratný príspevok, ktorý bude vrátený do 10 rokov do fondu reprodukcie STU z vlastných zdrojov a 665 000 ako nenávratný príspevok na modernizáciu infraštruktúry pre vedu a výskum a obstarávanie unikátnych vedeckých prístrojov;

* uznesením č. 19.4/2010 zo dňa 3.5.2010 finančné prostriedky z účtu predaja majetku na rekonštrukcie laboratórií na fakultách po 320 000 EUR;

# Pridelené finančné prostriedky na základe uvedených uznesení FA v plnej výške nevyužila na schválený účel.

Z dôvodu odstránenia havarijného stavu okien na budove Fakulty architektúry, boli z dotácie roku 2014 – Fond obnovy vyčlenené finančné prostriedky pre fakultu vo výške 400 tis. EUR. Celková hodnota zákazky predstavuje **1 787 240,20 EUR.**

**Fakulta architektúry požiadala listom zo dňa 25.1.2016 o dofinancovanie 4. Etapy výmeny okien a otvorových výplní v celkovej výške 349 962,49 EUR. Vzhľadom na to, že nemá vyčerpané finančné prostriedky pridelené z účtu z predaja majetku na rekonštrukciu laboratórií vo výške 320 000 Eur, žiada o** schválenie zmeny účelu použitia finančných prostriedkov **vo výške 320 000 EUR z rekonštrukcie laboratórií na odstránenie havarijného stavu okien na budove Fakulty architektúry. Takáto zmena účelu bude predložená na schválenie AS STU.**

**Zvyšná časť faktúry 29 962,49 EUR bude hradená zo zostatku návratného finančného príspevku na zateplenie objektov STU.**